PATVIRTINTA

Klaipėdos rajono savivaldybės

administracijos direktoriaus

2020-01-30 įsakymu Nr. AV-205

**STRATEGINIO PLANAVIMO IR PROJEKTŲ VALDYMO SKYRIAUS VYRIAUSIOJO SPECIALISTO PAREIGYBĖS APRAŠYMAS**

I SKYRIUS

PAREIGYBĖS CHARAKTERISTIKA

1. Strateginio planavimo ir projektų valdymo skyriaus vyriausiasis specialistas yra karjeros valstybės tarnautojas.

II SKYRIUS

PASKIRTIS

1. Strateginio planavimo ir projektų valdymo skyriaus (toliau – Skyrius) vyriausiojo specialisto pareigybė reikalinga pagal Skyriaus kompetenciją rengti teisės aktus, vykdyti veiklas, susijusias su išorės investicijų, įvairių išorės fondų ir programų finansavimo panaudojimu Savivaldybės funkcijų vykdymui.

III SKYRIUS

VEIKLOS SRITIS

1. Šias pareigas einantis valstybės tarnautojas vykdo specialiosios veiklos srities funkciją –organizuoja dokumentacijos, reikalingos išorės investicijų, įvairių išorės fondų ir programų finansavimo pritraukimui Savivaldybės funkcijoms vykdyti, parengimą.

IV SKYRIUS

SPECIALŪS REIKALAVIMAI ŠIAS FUNKCIJAS EINANČIAM VALSTYBĖS TARNAUTOJUI

1. Valstybės tarnautojas, einantis šias pareigas, turi atitikti šiuos specialiuosius reikalavimus:
2. turėti aukštąjį universitetinį išsilavinimą;
3. išmanyti ir mokėti taikyti praktikoje Lietuvos Respublikos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius valstybės tarnybą, vietos savivaldą, Lietuvai skiriamą ES struktūrinę paramą, kitų išorės fondų ir programų skiriamą finansinę paramą, viešojo ir privataus sektorių partnerystės projektų rengimą ir įgyvendinimą, investicijų projektų rengimo metodiką;
4. turėti ne mažesnę nei 2 metų darbo patirtį projektų rengimo ar valdymo srityje;
5. turėti ne mažesnę nei 1 metų darbo patirtį investicijų projektų rengimo srityje;
6. sugebėti savarankiškai planuoti, organizuoti savo veiklą, analizuoti, apibendrinti informaciją ir rengti išvadas;
7. gerai mokėti valstybinę kalbą, taisyklingai ir sklandžiai dėstyti mintis raštu ir žodžiu, išmanyti Dokumentų rengimo taisykles, mokėti dirbti kompiuteriu (Microsoft Office programiniu paketu);
8. mokėti anglų kalbą pažengusio vartotojo B2 lygiu, mokėti kitą užsienio kalbą (prancūzų, rusų, vokiečių) pažengusio vartotojo B1 lygiu.

V SKYRIUS

ŠIAS PAREIGAS EINANČIO VALSTYBĖS TARNAUTOJO FUNKCIJOS

1. Šias pareigas einantis valstybės tarnautojas vykdo šias funkcijas:
2. apibendrina ir teikia Europos Sąjungos finansavimą administruojančioms institucijoms informaciją apie planuojamus projektus jų atrankai;
3. koordinuoja parengiamuosius darbus, reikalingus atlikti prieš teikiant projektų paraiškas finansavimui iš išorės fondų ir programų gauti;
4. organizuoja dokumentų (įskaitant investicijų projektus), reikalingų teikiant projektų paraiškas finansavimui iš išorės fondų ir programų gauti, parengimą;
5. organizuoja projektų paraiškų, pateiktų išorės finansavimo gauti, tikslinimą (prireikus);
6. rengia projektų, jiems skyrus išorės finansavimą, finansavimo ir administravimo sutarčių projektus bei organizuoja reikalingų sutarčių priedų parengimą;
7. organizuoja dokumentacijos, reikalingos siekiant įgyvendinti Savivaldybės projektus viešosios ir privačios partnerystės būdu, rengimą;
8. pagal kompetenciją rengia Savivaldybės tarybos sprendimų, mero potvarkių, administracijos direktoriaus įsakymų projektus, siekiant užtikrinti Skyriui pavestų funkcijų vykdymą;
9. vykdant Skyriaus pirkimus, Skyriaus vedėjo nurodymu ruošia medžiagą, numatytą Savivaldybės administracijos viešųjų pirkimų planavimo ir organizavimo tvarkos apraše;
10. pagal kompetenciją rengia sutarčių projektus bei vykdo sutarčių įgyvendinimo priežiūrą;
11. pagal Skyriaus kompetenciją nagrinėja ir dalyvauja nagrinėjant fizinių ir juridinių asmenų pateiktus prašymus, paklausimus, pareiškimus ir skundus;
12. pagal kompetenciją dalyvauja Savivaldybės mero ar Savivaldybės administracijos direktoriaus sudarytų komisijų bei darbo grupių veikloje;
13. pagal kompetenciją teikia pasiūlymus, rengia medžiagą dėl svarstomų klausimų Savivaldybės mero ar Savivaldybės administracijos direktoriaus sudarytoms komisijoms bei darbo grupėms;
14. atlieka laikinai nesančio Skyriaus darbuotojo (vyriausiojo specialisto, patarėjo, vyresniojo patarėjo) darbą jo atostogų, komandiruočių, ligos metu;
15. pagal kompetenciją vykdo kitus nenuolatinio pobūdžio Skyriaus vedėjo pavedimus.

VI SKYRIUS

ŠIAS PAREIGAS EINANČIO VALSTYBĖS TARNAUTOJO PAVALDUMAS

1. Šias pareigas einantis valstybės tarnautojas tiesiogiai pavaldus Skyriaus vedėjui.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)